شەفەق نیوز/فرووشتنەیل بانک ناوەندی عراقی لە پارەی گران، ئمڕوو چوارشەممە، وەرێژەی ٤٪ داوەزیان تا بڕەسێدە ١٢٠ ملیۆن دۆلار ئەمریکی.
پەیامنێر ئاژانس شەفەق نیوز وت: بانک ناوەندی عراقی لە بانگەشەی فرووشتن پارە بیگانەگان ئمڕوو، داوەزینیگ لە فرووشتنەگانی وەڕێژەی ٤،٢٪ وەخوەی دی، تا بڕەسێدە ١٢٠ مەلیۆن و ٥٢ هەزار و ٢١٨ دۆلار، بانکەگە وە نرخ ١٤٦٠ دینار ئەرا هەر یەک دۆلار پووشادەی، وە بەراوردی وەگەرد دوێەکە سێشەممە ک فرووشتنەگانی رەسیە ١٢٥ مەلیۆن و ٣٢١ هەزار و ٩٣٩ دۆلار.
وتیش؛ گشت فرووشتنەگان ئەرا پاڵپشتی بنمایەگان لە دەیشت وەشیوەی هەواڵە و چەک چگن، وهیچیگ وە شیوەی کاش نەسەنیا.
پەیامنێرەگەمان ئاماژە کرد ک ١٦ بانک داواکاریەیل پاڵپشتی بنمایەگان لە دەیشت جیوەجی کردن.
